কেন্দ্র ভবানীপুর। জেলা, রাজ্য, দেশ তথা গোটা বিশ্বের আতসকাচের তলায় কলকাতা দক্ষিণের এই নজরকাড়া কেন্দ্র। দিদির গড়ে বৌদির লড়াই। হার-জিতের আগেই ভোটের বাদ্যি সবথেকে যে কেন্দ্রে বেজেছে, তার নাম ভবানীপুর। ট্রামে, বাসে, মেট্রোতে এখন একমাত্র চর্চা ভবানীপুর। নিন্দুকদের গলায় কটাক্ষের সুর, 'তৃণমূল সব জায়গায় জিতলেও হারবে ভবানীপুরেই।' বিজেপি সভাপতি অমিতজিও ভোট প্রচারে এসে বলে গেলেন ভবানীপুরে মমতাকে হারিয়েই পরিবর্তন আনুক মানুষ। এককাট্টা হয়েছে বিরোধীরাও। "রাজ্যের ২৯৪টি আসনে আমিই প্রার্থী", রাজ্য চষে বেড়ানো মুখ্যমন্ত্রী নিজের অলিগলিতে সময়টা একটু হলেও কম দিয়েছেন, আর সেটাই 'এনক্যাশ' করেছে জোটের প্রার্থী দীপা দাশমুন্সি। "৮ টি ওয়ার্ডের রন্ধ্রে রন্ধ্রে পৌঁছেছেন", দাবি দীপার। লোকসভার নিরিখে এই কেন্দ্রে বিজেপির কাছে পিছিয়ে তৃণমূল। অবশ্য ভাবনীপুরে বিজেপি লড়াইতে নেই বলেই দাবি শাসক-বিরোধী ও রাজনৈতিক বিশ্লেষকদের।   
 ওয়েব ডেস্ক: কেন্দ্র ভবানীপুর। জেলা, রাজ্য, দেশ তথা গোটা বিশ্বের আতসকাচের তলায় কলকাতা দক্ষিণের এই নজরকাড়া কেন্দ্র। দিদির গড়ে বৌদির লড়াই। হার-জিতের আগেই ভোটের বাদ্যি সবথেকে যে কেন্দ্রে বেজেছে, তার নাম ভবানীপুর। ট্রামে, বাসে, মেট্রোতে এখন একমাত্র চর্চা ভবানীপুর। নিন্দুকদের গলায় কটাক্ষের সুর, 'তৃণমূল সব জায়গায় জিতলেও হারবে ভবানীপুরেই।' বিজেপি সভাপতি অমিতজিও ভোট প্রচারে এসে বলে গেলেন ভবানীপুরে মমতাকে হারিয়েই পরিবর্তন আনুক মানুষ। এককাট্টা হয়েছে বিরোধীরাও। "রাজ্যের ২৯৪টি আসনে আমিই প্রার্থী", রাজ্য চষে বেড়ানো মুখ্যমন্ত্রী নিজের অলিগলিতে সময়টা একটু হলেও কম দিয়েছেন, আর সেটাই 'এনক্যাশ' করেছে জোটের প্রার্থী দীপা দাশমুন্সি। "৮ টি ওয়ার্ডের রন্ধ্রে রন্ধ্রে পৌঁছেছেন", দাবি দীপার। লোকসভার নিরিখে এই কেন্দ্রে বিজেপির কাছে পিছিয়ে তৃণমূল। অবশ্য ভাবনীপুরে বিজেপি লড়াইতে নেই বলেই দাবি শাসক-বিরোধী ও রাজনৈতিক বিশ্লেষকদের।    একনজরে ভবানীপুর কেন্দ্র-
মোট ভোটার- ২ লক্ষ ২ হাজার ৬৫৫ জন।
মোট ওয়ার্ড-৮টি (৬৩,৭০,৭১,৭২,৭৩,৭৪,৭৭,৮২)
তৃণমূল কংগ্রেস প্রার্থী- মমতা বন্দ্যোপাধ্যায়।
কংগ্রেস প্রার্থী- দীপা দাশমুন্সি।
বিজেপি প্রার্থী- চন্দ্র বসু। ভবানীপুরের মিথ-
এই কেন্দ্রে তৃণমূল কখনও হারেনি। লোকসভা ভোটের নিরিখে এই কেন্দ্রে পিছিয়ে থেকেও বড় ব্যবধানে জয় পেয়েছেন তৃণমূল কংগ্রেস প্রার্থী সুব্রত বক্সি। রাজ্যের প্রথম মুখ্যমন্ত্রীর কেন্দ্র। কলকাতা পুরসভা নির্বাচনে তৃণমূলের জয়।